Etter et år som den første brigadelegen i Tysklandsbrigaden i 1946–47 utdannet han seg som spesialist i lungesykdommer og ble Master of Public Health ved Harvard University i USA. Han påtok seg flere internasjonale oppdrag i kampen mot tuberkulosen, blant annet som sjeflege i The International Tuberculosis Campaign (ITC) i Italia 1949-50. Han var antagelig den første som brukte penicillin i Norge.